**СРПСКИ ДРЖАВЉАНИ СА ЗАВРШЕНОМ ШКОЛОМ У ИНОСТРАНСТВУ ШКОЛСКЕ 2019/20 ГОДИНЕ**

**Кандидати приликом пријаве на Конкурс подносе на увид оригинална документа,а уз пријавни лист подносе фотокопије следећих докумената (није потребно оверавати фотокопије):**

1. Сведочанство за све разреде претходно завршене школе;
2. Диплому о положеном завршном односно матурском испиту;
3. Дипломе са републичког или међународног такмичења(наведеном у календару међународних такмичења Министарства просвете, науке и технолошког развоја) за кандидате који су као ученици трећег и четвртог разреда средње школе освојили једно од прве три награде из предмета који се полаже на пријемном испиту;
4. Доказ о уплати накнаде за полагање пријемног испита у износу од 6,000 динара **(уплата се врши у пошти или банци )**
5. Извод из матичне кнњигње рођених(факултет прибавља по службеној дужности извод из матичне књиге рођених).

Уколико кандидат поседује извод из матичне књиг рођених може га понети.

1. **Ови кандидати морају да имају решење о нострификацији дипломе или потврду Министарства да су поднели средњошколска документа на нострификацију.**

Такође, кандидат даје **изјаву** којом овлашћује Факултет да лични подаци које је дао могу да буду унети у електронску базу података, те да се ти подаци могу користити за потребе генерисања потребних статистичких података, достављања тражених података Министарству просвете, науке и технолошког развоја без података о личности, као и да неће бити доступни неовлашћеним лицима.

**Кандидат**-**страни држављанин**, приликом пријављивања на конкурс, подноси поред осталих докумената и

* решење Министарства о нострификацији исправа о завршеној средњој школи или потврду о томе да је започета нострификација потребних школских докумената,
* фотокопију пасоша,
* извод из матичне књиге рођених и
* доказ да је здравствено способан за студије медицине (лекарско уверење) и
* доказ о уплати накнаде за полагање пријемног испита у износу од 100 евра у динарској противвредности.

**Уписни комплет може се купити у скриптарници Факултета.**